cyanic-selkie/wikianc huggingface dataset:
House at the End of the Street
Pusaudze Elīza kopā ar māti Sāru pārceļas uz mazpilsētu. Jau pašā sākumā abas uzzina, ka mājā, kas atrodas viņu ielas beigās notika dubultslepkavība, kuru pastrādāja meitene Kerija-Anna, kura pēc šī notikuma pazuda bez vēsts. Elīza drīz vien sāk draudzēties ar Kerijas-Annas brāli Raienu, kurš vēl joprojām dzīvo tajā pašā mājā, un laika gaitā par mājā notikušo traģēdiju uzzina patiesību.
Jānis Sīlis (kinooperators)
Jānis Sīlis (dzimis, miris ) bija latviešu filmu operators.
Biogrāfija
Bijis Pirmā pasaules kara dalībnieks, nonācis vācu gūstā. No 1919. līdz 1920. gadam studējis grafiku Leipcigas Vizuālās mākslas akadēmijā. Strādājis filmu nozarē Leipcigā. atgriezās Latvijā. sāka strādāt A. Cālīša Kino- foto tirdzniecības namā par Skolu filmas nodaļas vadītāju, bija A. Cālīša producētās filmu hronikas un kultūrfilmu operators. Žurnālu "Fotogrāfijas Mēnešraksts" (1921- 1922) un "Attēls" (1927- 1928) redaktors, arī rakstu par kino autors. Filmu "Par tēvu zemi", "Lāčplēsis", "Daugava", "Dzimtene sauc", "Mūsu pelēkais dārgakmens" u.c. operators. Bijis Sabiedrisko lietu ministrijas Filmu nozares vadītājs. Pēc Otrā pasaules kara trimdā Vācijā, no 1949. gada- ASV, kur strādāja par zobu tehniķi. Apbedīts Vašingtonā.
Ķieģeļceplis (Lielauces pagasts)
Ķieģeļceplis ir ciems Dobeles novada Lielauces pagastā. Atrodas pagasta ziemeļu daļā 7 km no pagasta centra Lielauces, 12 km no Auces un 109 km no Rīgas.
Apdzīvotā vieta atrodas pie autoceļa V1120, Bērzes upes krastā.
Aisteres iela (Liepāja)
Aisteres iela ir iela Liepājā, Zaļās birzes apkaimē, netālu no pilsētas ziemeļaustrumu robežas. Tās garums ir ap 1760 m un to klāj gan asfaltbetons, gan grants. Iela krustojās ar P110 autoceļu (Grīzupes iela). Netālu atrodas Liepājas Reģionālā slimnīca.
Bērzmuiža (Mežotnes pagasts)
Bērzmuiža (arī Bērzes ciems, Bērzu skola) ir apdzīvota vieta Bauskas novada Mežotnes pagastā autoceļu V1035 un V1037 krustojumā. Atrodas pagasta austrumu daļā 8 km no pagasta centra Mežotnes, 11 km no novada centra Bauskas un 60 km no Rīgas.
Vēsture
Muižas nosaukuma izcelsme ir neskaidra un no vācu valodas Bershof latviskots kā Bērzmuiža. Tomēr ar bērziem kā kokiem šī vieta nav saistāma. Kā versija apskatāms pieņēmums, ka lai gan pašreiz esošie dokumenti to nenorāda, īpašums reiz piederējis Bēru dzimtai (vācu: von Baehr vai von Bähr). Bēriem Zemgalē piederējušas vairāki īpašumi un tiem nosaukumos ir atsauce uz dzimtu, piemēram: Bērvircavas muiža (vācu: Behrs Würzau). 1661. gadā hercogs Jēkabs to izlēņoja pulkvedim Johanam Lībekam, 1710. gadā hercogs Frīdrihs Vilhems par īpašiem nopelniem muižu piešķīra ģenerālim Kārlim Ēvaldam fon Rennem (Carl Ewald Roenne 1663-1716), izveidojot fideikomisu.
Pēdējais muižas īpašnieks bija Pauls fon Renne (1857—1925), kurš pilnvaroja to pārraudzīt savam brālēna dēlam Aleksandram fon Rennem (1882—1945). 1918. gadā muižu izīrēja Jānim Ceplītim, bet 1920. gadā to pārņēma valsts. Pēc agrārās reformas 1921. gadā muižas kungu mājā iekārtoja Codes-Bērzu 6. klasīgo pamatskolu. Vēlāk tās nosaukumi bija Codes-Bērzmuižas pilnā pamatskola, Codes—Bērzu pamatskola, Bērzu tautskola, Bērzu septiņgadīgā skola, Bērzu astoņgadīgā skola, Bērzu nepilnā vidusskola, Bērzu deviņgadīgā skola, Bērzu pamatskola. 1925. gadā apstiprināja arhitekta Paula Kundziņa pārbūves projektu ēkas piemērošanai skolas vajadzībām, ko nerealizēja finansējuma trūkuma dēļ. Muižas kalpu mājā tiek ierīkoti dzīvojamās telpas skolotājiem, no tā arī veidojies lokāli lietotais un īpašumu dokumentos atrodamais nosaukums — Skolotāju māja.
Pēc Otrā pasaules kara kungu mājas ēkā tika veikti remontadarbi (1957), aizstājot kārniņu jumtu pret šīfera jumtu, zaudējot jumta izbūves. Iekštelpās likvidējot anfilādes principu un izveidojot gaiteni otrajā stāvā, tādā veidā telpas piemērojot skolas funkcijai. Līdzīgs priekšlikums bija arī arh. P.Kundziņam viņa sākotnējā pārbūves projektā. Skolas vajadzībām izveidota arī neliela zāle. Pašreizējais šīfera jumta segums skolai uzlikts pēc 1977. gada. Bijusī muižas kalpu mājai tiek izbūvēts paplašināts 2. stāvs. 1977. gada ziemā skolas ēkai nodeg 3. stāva dienvidu daļa ar vēsturiskajām jumta konstrukcijām, pēc negadījuma skola pameta telpas un tika pārcelta uz Vecskolām pie Mežotnes (Kolhoza Strēlnieks kultūras namu). 1984. gadā ēkā ierīkoja 13 dzīvokļus, pārbūves rezultātā nojauca ampīra stila glazētu podiņu krāsni. 2017. gadā ēka atradās avārijas stāvoklī un Bauskas novada dome to pārdeva izsolē.
Parks
Ciemā atrodas parks ar 1831. gada kaļkakmens pieminekli "Veltījums vecākiem" (de) un vairākiem dižkokiem. Piemineklim piešķirts valsts nozīmes mākslas pieminekļa statuss. Parkā ir divi dīķi. No pārējām kādreizējās muižas ēkām ir saglabājusies dzīvojamā māja (tagad Skolotāju māja) un vairāku saimniecības ēku drupas, kā arī muižas brūža ēka. 19. gs. raksturojams kā ainavu parks. Tomēr pēc 1920. gada zemes reformas, tas ir nedaudz pakļauts manipulācijām ar mērķi mazināt jaunajai varai neraksturīgo ārtelpu. Piemēram, kugu mājai parka pusē pret centrālo asi stādot krūmu rindu, kas nojauc sākotnējo kompozīciju. Vēlākos padomju gados atsevišķās vietās parkā stādīti skujkoki. 1959. gadā tiek stādīts ābēļdārzs, kurš pašlaik ir ieaudzis. 2018. gada jūlijā negaisa laikā vējš nolauza vienu no parka iespaidīgākajām un senākajām vīksnām.
Barselonas akvārijs
Barselonas akvārijs būtībā ir milzīgs 36 metrīgs okeanārijs, kas ietver sevī 4,5 mlj. litru ūdens un 35 nelielus akvārijus, kur katrs no tiem raksturojas ar savu faunas un floras sastāvu. Caurspīdīgs 80 metru garš zemūdens stikla tunelis, kas skaitās pats garākais pasaulē, izvietots zem okeanārija, kur var izvietoties līdz 100 cilvēkiem vienlaicīgi, un ļauj apmeklētājiem justies kā jūras dzelmē.
Ekspozīcija ir izveidota 14 dažādu ekosistēmu veidā: klinšaina un smilšaina pludmale, aļģu audzes, zemūdens alas un groti, koraļļu rifi u.t.t. Vēl 7 akvāriji ir veltīti tropiskajām ekosistēmām: šeit var apskatīt, piemēram, Lielā Barjerrifa, Sarkanās jūras un Karību jūras iemītniekus to dabiskajā dzīves vidē. Viena no interesantākajām ekspozīcijas daļām ir miniakvāriji, kas akcentē uzmanību uz pārsteidzošiem jūru iemītniekiem, kurus ir grūti apskatīt lielā ūdens tilpumā. Tādi, piemēram, ir jūraszirdziņi, sūkļi un mikroskopiskas zivtiņas, kuras var ieraudzīt tikai palielinājumā. Barselonas akvārijā ir savākts ap 11 tūkst. jūras dzīvnieku, kas pārstāv 450 sugas, un no tiem 300 jūras zivju sugas.
Papildus šeit ir dažādas izstādes par jūras tematiku, kafejnīca, veikals, konferenču zāles u.c. No akvārija atvēršanas 1995. gada 8. septembrī to ir apmeklējuši vairāk kā 14 miljoni cilvēku.
1403. gads
1403. gads bija parastais gads, kas pēc Jūlija kalendārā sākās pirmdienā.
Klenbuterols
Klenbuterols ir medikaments, kas pieder pie selektīvajiem bēta-2 adrenomimētiķiem. Tas ierosina bēta-2 adrenoreceptorus un tam ir spēcīga bronholītiska (bronhus atslābinoša) iedarbība. Klenbuterols iedarbojas uz tuklajām šūnām un bremzē mediatoru izdalīšanos no tām, novēršot bronhu spazmas, tūsku un iekaisumu. Bronholītiskais efekts sākas jau 10 minūtes pēc klenbuterola inhalācijas. Lielās dozās izraisa tahikardiju un roku pirkstu tremoru (trīcēšanu). Pārdozējot (virs 120 μg) izraisa nelabumu, vemšanu un var pat novest pie miokarda infarkta. Klenbuterols izdalās no organisma galvenokārt caur nierēm. Lieto HOPS, bronhiālās astmas un citu plaušu slimību ārstēšanai. Nedrīkst lietot, ja ir tireotoksikoze, miokarda infarkts, grūtniecība u.c. Parasti tiek ražots hidrohlorīda veidā.
Klenbuterola lietošana sportā aizliegta kopš 1992. gada, uzskatot to par dopingu. To mēdz lietot amatieri kultūristi, kuri nav pakļauti dopinga kontrolei, jo tiek uzskatīts, ka klenbuterols samazina taukaudu daudzumu. Klenbuterols uzkrājas cilvēka taukaudos un var fiziskas slodzes laikā izdalīties no tiem ilgi pēc lietošanas. Nosaka, veicot urīna analīzes. Var nokļūt organismā ar uzturā lietojamo gaļu, jo dažās valstīs (Ķīnā, Meksikā) klenbuterolu izmanto nobarojamo lopu muskuļu masas palielināšanai.
Čempions
Čempions (no, viduslaikos "uzvarētājs cīņas laukā") ir nosaukums, kuru piešķir sacensību jeb čempionāta uzvarētājam. Var būt lokālu, reģinālu, nacionālu vai starptautisku (Eiropas, pasaules, olimpisko) sacensību uzvarētāji. Līdz Otrā pasaules kara beigām čempionus Latvijā dēvēja par meistariem, bet čempionātus par meistarsacīkstēm.
Ikri
Ikri ir dažādu ūdens dzīvnieku neapaugļotu oliņu masa iznērstā veidā vai arī atrodoties mātītes ķermenī. Ikrus nērš tādas dzīvnieku grupas, kā zivis, apaļmutnieki, abinieki, moluski, adatādaiņi u.c. Apaugļoti ikri vēlāk pārtop par dzīvnieku kāpuriem, kas tālāk izaug par briedušiem organismiem. Zivju ikrus no mātītēm lieto pārtikā, gan svaigā, gan pārstrādātā veidā.
Fizioloģija
Ikru oliņas attīstās mātīšu pāra olnīcās (gonādās). Lielākajai zivju daļai ikru apaugļošanās ir ārēja, un norisinās tieši ūdenī, kaut arī ir arī izņēmumi. Iekšējā apaugļošanās samazina nejaušus ikru un spermatozoīdu zudumus. Zivis, kas nērš ikrus, tiek sauktas par nārstotājām. Zivis ar iekšējo apaugļošanos sauc par dzīvdzemdētājām.
Iznērstie ikri dalās divos tipos:
Ziemeļu krevešu mātītes veido gonādas (iekšējos ikrus), bet pēc iznēršanas uz vēderkājiņām (pleopodiem) iznēsā apaugļotus ārējos ikrus.
Izmantošana
Zivju ikri tiek plaši izmantoti pārtikā. Tie ir bagāti ar vērtīgām barības vielām, tomēr netiek plaši izmantoti pārtikā savas dārdzības dēļ. Ir plaši pazīstams ikru gastronomiskais dalījums trīs grupās:
Ikri tiek sagatavoti lietošanai tos sālot un konservējot. Pašlaik organizācija Greenpeace veic kampaņu par melno ikru ieguves aizliegšanu, jo ir strauji samazinājies storveidīgo zivju skaits, un dažas sugas ir uz izmiršanas robežas.
Dārza ballīte
"Dārza ballīte" (en) ir 2008. gada drāma, kuras režisors, scenārija autors un viens no producentiem ir Džeisons Frīlends. Galvenās lomas filmā atveido Vinesa Šo, Villa Holanda un Dženifere Lorensa. Filmas pirmizrāde notika.
Piecpadsmitgadīgā Eiprila patstāvīgi iekuļas dažādās sliktās situācijās. Cerībā izkļūt no šīm neveiksmēm un rast atbildes uz saviem jautājumiem, viņa iekļūst starp apjukušiem pusaudžiem, kuri seko saviem sapņiem.
Kreigs Remzijs
Karjera
1971. gada NHL draftā tika izvēlēts otrajā kārtā ar kopējo 19. kārtas numuru. Visu savu NHL karjeru aizvadīja Bufalo "Sabres" komandā. 1976. gadā piedalījās NHL Visu zvaigžņu spēlē. 1985. gadā Remzijam tika piešķirta Frenka Selkes balva kā labākajam aizsardzības tipa uzbrucējam. NHL karjeras laikā aizvadīja 1070 spēles, guva 252 vārtus un atdeva 420 rezultatīvas piespēles.
Pēc spēlētāja karjeras beigām kļuva par treneri. 1986.—1987. gada sezonā strādāja par trenera asistentu Bufalo "Sabres", uz laiku kļūstot arī par galvenā trenera pienākumu izpildītāju. Vēlāk līdz 1993. gadam turpināja darbu klubā kā ģenerālmenedžera asistents.
Karjeras turpinājumā bijis trenera asistents Floridas "Panthers" (1993—1995, 2011—2013), Otavas "Senators" (1996—1998) un Bostonas "Bruins" (2007—2010). 2000. gadā kļuva par galvenā trenera pienākumu izpildītāju Filadelfijas "Flyers", aizvietojot Rodžeru Nilsonu, kurš nevarēja turpināt darbu veselības problēmu dēļ. Galvenā trenera amatā uzsāka arī nākamo sezonu, bet pēc 28 spēlēm tika atlaists. Kā Tampabejas "Lightning" trenera asistents 2004. gadā izcīnījis Stenlija kausu. 2010.—2011. gada sezonā bija Atlantas "Thrashers" galvenais treneris.
2017. gada augustā noslēdza divu gadu līgumu, kļūstot par Slovākijas hokeja izlases galveno treneri.
Šķēdes iela
Šķēdes iela ir iela Liepājā, kas atrodas Ziemeļu priekšpilsētas apkaimē. Iela sākas krustojumā ar Krūmu ielu un beidzas krustojumā ar Oskara Kalpaka ielu. Ielas garums ir aptuveni 690 metru un to pilnībā sedz asfalts. Kustība Šķēdes ielā notiek vienā virzienā, no O. Kalpaka ielas uz Krūmu ielu. Ielas apbūve sastāv no daudzdzīvokļu mājām.
Karolīne Honfi
Karolīne Honfi (hu; Budapešta —  Budapešta) bija Ungārijas starptautiskā meistare šahā (1969).
Biogrāfija
No 1950. gadu beigām līdz 1960. gadu beigām bijusi viena no Ungārijas vadošajām šahistēm. 1961. gadā uzvarējusi Ungārijas sieviešu šaha čempionātā. Vēl četras reizes (1959, 1963, 1964, 1968) šajā turnīrā ieguvusi sudraba medaļas. Pārstāvējusi Ungārijas komandu Pasaules šaha olimpiādē 1969. gadā un komandu vērtējumā izcīnījusi sudraba medaļu. Par panākumiem turnīros FIDE 1969. gadā Honfi piešķīra starptautiskās meistares (WIM) nosaukumu.
Pazīstama arī kā korespondencšahiste. Ungārijas izlases sastāvā piedalījusies Starptautiskā Korespondencšaha federācijas (ICCF) 2. sieviešu šaha olimpiādē (1980-1982). 1977. gadā ICCF piešķīra Honfi starptautiskās korespondencšaha meistares nosaukumu.
Prjevidza
Prjevidza ir pilsēta Slovākijā, Trenčīnas apgabala Prjevidzas apriņķa centrs pie Nitras upes.
Vēsture
Pirmoreiz rakstos minēta 1113. gadā. No 1383. gada - karaļa brīvpilsēta. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Priviģe. Pēc Pirmā pasaules kara iekļāvās Čehoslovākijā. Pēc Otrā pasaules kara, būdama brūnogļu ieguves rajona centrā, pilsēta auga ļoti strauji. No 1993. gada - Slovākijas sastāvā.
Cilvēki
Pēc etniskā sastāva vairums pilsētas iedzīvotāju ir slovāki (96,65 %). Pēc reliģiskās piederības - katoļi (61,91 %), nereliģiozi (29,01 %).
Prjevidza ir amerikāņu aktiera un režisora Kornela Vailda (Cornel Wilde, 1912-1989) dzimtā pilsēta.
Ivans Kurnuajē
Spēlētāja karjera
Monreālas "Canadiens" rindās Kurnojē debitēja 1963.—64. gada sezonā. Jau nākamajā sezonā viņš nostiprinājās komandas pamatsastāvā, kopā ar komandu izcīnot savu pirmo Stenlija kausa titulu. 1968.—69. gada sezonā pirmo reizi karjerā pārsniedza 40 gūto vārtu sezonā robežu un tika iekļauts līgas otrajā simboliskajā izlasē. 1971.—72. gada sezonā Kurnojē guva 47 vārtus, kas kļuva par viņa karjeras labāko vārtu gūšanas rādītāju. 1973. gadā izcīnīja savu sesto Stenlija kausa titulu un kā finālsērijas vērtīgākais spēlētājs ieguva Kona Smita balvu. 1975. gadā kļuva par "Canadiens" kapteini. Turpmākajās četrās sezonās izcīnīja vēl četrus Stenlija kausa titulus. Pēc 1978.—79. gada sezonas, kurā savainojumu dēļ aizvadīja vien 15 spēles, noslēdza karjeru.
Karjeras laikā Kurnojē "Canadiens" rindās aizvadīja 968 spēles, tajās atzīmējoties ar 863 (428+435) rezultativitātes punktiem.
Purgaiļi
Purgaiļi ir apdzīvota vieta Cēsu novada Vecpiebalgas pagastā. Atrodas pagasta centrālajā daļā 2,2 km no pagasta centra Vecpiebalgas un 127,1 km no Rīgas.
Apdzīvotā vieta atrodas netālu no autoceļa P30 (Cēsis—Vecpiebalga—Madona), uz ziemeļiem no Tauna.
Mežarija (Bērzkalnes pagasts)
Mežarija (ltg) ir ciems Balvu novada Bērzkalnes pagastā. Atrodas pagasta ziemeļu daļā 10 km no pagasta centra Bērzkalnes, 7 km no novada centra Balviem un 227 km no Rīgas.
Apdzīvotā vieta atrodas pie autoceļa V471 (Dubļeva–Moziņki), Bolupes krastā. Netālu atrodas vietējas nozīmes arheoloģijas piemineklis Mežariju senkapi (Kara kapi).
Marks Bernšteins
Marks Bernšteins (dzimis Minskā) ir baltkrievu vikipēdists, viens no aktīvākajiem Vikipēdijas krievvalodīgās sadaļas redaktoriem. 2022. gadā tika notiesāts pēc Baltkrievijas Republikas kriminālkodeksa 342. panta pirmās daļas ("Tādu darbību organizēšana un sagatavošana, kas rupji pārkāpj sabiedrisko kārtību, vai arī aktīva dalība tajās" . Spriedums tiek saistīts ar Bernšteina veiktajiem labojumiem krievvalodīgās Vikipēdijas rakstā par Krievijas 2022. gada iebrukumu Ukrainā.
Rīlijs
Rīlijs (en) ir īru uzvārds. Cilvēki ar šo uzvārdu:
Dziedot dzimu
"Dziedot dzimu" var būt:
Ātrs un bez žēlastības 9
"Ātrs un bez žēlastības 9" (en) ir 2021. gada ASV spriedzes filma. Filmas režisors, producents un scenārija līdzautors ir Džastins Lins, scenārija autors ir Denjels Keisijs. Šī ir filmu sērijas devītā daļa un desmitā pilnmetrāžas filma, kas izlaista šajā sērijā. Filma ir tiešs turpinājums iepriekšējai sērijas daļai "Ātrs un bez žēlastības 8". Filmā lomas atveido Vins Dīzels, Džons Sina, Mišela Rodrigesa, Tairīss Gibsons, Ludacris, Džordana Brūstere, Natālija Emanuela, Sons Kans, Maikls Rūkers, Helēna Mirena, Kurts Rasels un Šarlīze Terona. Filmā Dominiks Toreto un viņa komanda sastopas ar Dominika brāli Džeikobu.
Izstrāde pie filmu sērijas devītās un desmitās daļas sākās jau 2014. gadā. 2017. gada oktobrī Linu apstiprināja režisora amatā. Šī ir pirmā sērijas filma kopš filmas "Ātrs un bez žēlastības 6" (2013), kuras režisors ir Lins, un pirmā kopš filmas "Ātrs un bez žēlastības 3" (2006), kuras scenāriju nav sarakstījis Kriss Morgans. Pamataktieru sastāvam 2019. gada jūnijā pievienojās Sina. Filmēšana sākās tajā pašā mēnesī un ilga līdz novembrim. Filmēšana norisinājās Londonā, Losandželosā, Tbilisi un Taizemē.
Filmas sākotnējā pasaules pirmizrāde bija paredzēta, bet to atlika vairākas reizes. Pirmajā reizē to atlika saistībā ar filmas "Ātrs un bez žēlastības: Hobss un Šovs" (2019) pirmizrādi, vēlāk ar ieplānoto filmas "Nav laiks mirt" (2021) pirmizrādi, kā arī COVID-19 pandēmija atlika filmas pirmizrādi. Filmas pasaules pirmizrāde norisinājās Dienvidkorejā, bet ASV kinoteātros to sāka demonstrēt tikai tā paša gada 25. jūnijā. Latvijā filmas pirmizrāde norisinājās. Filma saņēmusi dažādus kritiķu vērtējumus, kas slavē kaskadieru trikus un režiju, bet kritizē filmas scenāriju un nedabīgu pārspīlējumu spriedzes ainās. Pasaules kases ieņēmumi filmai pārsniedz 726 miljonus ASV dolāru, padarot to par 2021. gada piekto ienesīgāko filmu.
Izstrādē atrodas divi filmas turpinājumi. Filmas turpinājuma pirmizrāde paredzēta.
Pedro Pidals
Pedro Hosē Pidals i Bernaldo de Kiross (es; dzimis, miris ) bija spāņu politiķis, alpīnists un mednieks.
Būdams vizionārs dabas aizsardzības jomā, viņš 1918. gadā izveidoja Eiropas kalna nacionālo parku un bija pirmais cilvēks, kurš sasniedza Naraņo de Bulnesas virsotni 1904. gadā.
1900. gada vasaras olimpiskajās spēlēs Parīzē viņš startēja baložu šaušanas sacensībās, kur izcīnīja 2. vietu. Šo disciplīnu SOK neatzīst kā "olimpisko" disciplīnu, līdz ar to par to netiek piešķirtas "olimpiskās medaļas".
Kā politiķis viņš bija Belmontes de Mirandas un Luarkas parlamenta deputāts, un 1914. gadā tika iecelts par senatoru uz mūžu.
Maija Selecka
Maija Selecka (dzimusi ) ir latviešu kinomontāžas režisore. Piedalījusies daudzu Latvijas dokumentālo filmu veidošanā, gandrīz 30 no tām veidojusi kopā ar savu vīru kinorežisoru un operatoru Ivaru Selecki. 2014. gadā kopā ar Ivaru Selecki saņēmusi Lielā Kristapa balvu par mūža ieguldījumu.
Selecka 1955. gadā uzsāka darbu Rīgas Kinostudijā, kur strādāja par montāžas režisori līdz 1991. gadam. Vēlāk turpinājusi montāžas režisores darbu Rīgas Dokumentālo filmu studijā (1991—1997). No 1981. gada Selecka bijusi Kinematogrāfistu savienības biedre.
Piedalījusies daudzu Latvijas dokumentālo filmu veidošanā, tādās kā "Lomi" (1969), "Gājiens ar zirdziņu" (1973), "Aizliegtā zona" (1975), "Pasaules paplašināšana" (1980), "Strēlnieku zvaigznājs" (1982), "Meklēju vīrieti" (1983), "Maestro bez frakas" (1985), "Mūsu Tālis" (1986) un citas. 1989. gadā saņēmusi Latvijas PSR Valsts prēmiju, kā arī Lielā Kristapa balvu "Labākais dokumentālā kino montāžas režisors" par filmas "Šķērsiela" (1988) montāžu. 2003. gadā apbalvota ar Lielā Kristapa balvu "Labākais montāžas režisors" par filmas "Operdziedātāja uz skrituļslidām" (2002) montāžu. Bijusi montāžas režisore arī tādām filmām kā "Jaunie laiki Šķērsielā" (1999), "Zem ozola kuplajiem zariem" (2007), "Monētas dubultportrets" (2008) un citas.
Par Maiju un Ivaru Seleckiem izdota Ingas Jērumas sarakstīta grāmata "Ivars un Maija. 100 gadi dokumentālajā kino".
Čārlzs Vitstons
Sers Čārlzs Vitstons (en, dzimis, miris ) bija angļu fiziķis un izgudrotājs.
Dzimis Glosterā, mūzikas instrumentu pārdevēja ģimenē. Uzaudzis Londonā. Autodidakts.
1829. gadā radīja jaunu mūzikas instrumentu koncertīni. Kopā ar Viljamu Kuku 1838. gadā izbūvēja pasaulē pirmo komerciālo elektriskā telegrāfa līniju no Londonas Padingtonas stacijas līdz 21 kilometru attālajai Vestdreitonai. Tajā pašā gadā izgudroja stereoskopu. 1843. gadā uzlaboja Semjuela Kristija radīto slēgumu pretestības mērīšanai, kas mūsdienās pazīstams kā Vitstona tilts. 1854. gadā kriptogrāfijas jomā radīja Pleifera kodu, kas nosaukts tā propagandētāja lorda Pleifera vārdā.
Ragaiņi
Ragaiņi ir apdzīvota vieta Cēsu novada Vecpiebalgas pagastā. Atrodas pagasta rietumu daļā 10,4 km no pagasta centra Vecpiebalgas un 116 km no Rīgas.
Apdzīvotā vieta atrodas netālu no autoceļa P3 (Garkalne—Alauksts).
Degošais līdzenums
"Degošais līdzenums" (en) ir 2008. gada ASV drāmas filma, kuras  režisors un scenārija autors ir Giljermo Arjaga. Galvenās lomas filmā atveido Šarlīze Terona, Kima Beisingere un Dženifere Lorensa. Filmas pirmizrāde notika Venēcijas filmu festivālā.
Sižets
Filmā parādīts sievietes Marianas dzīvesstāsts. Pusaudža gados viņa nejauši nogalina savu māti Džīnu un viņas mīļāko Niku. Pēc bērēm Mariana sāk attiecības ar Nika dēlu Santjago, kā rezultātā Mariana paliek stāvoklī. Pēc meitas Marijas piedzimšanas Mariana pamet ģimeni un nomaina savu vārdu uz Silvija. Vairāk nekā desmit gadus pēc šiem notikumiem Silvijas dzīvē caur Santjago biznesa partneri un draugu Karlosu atkal ienāk Marija un Santjago.
Gāršas
Gāršas (arī Gārsas) ir skrajciems Ropažu novada Garkalnes pagastā. Izvietojies pagasta austrumos starp autoceļu A2 un Rīgas—Valkas dzelzceļu 23 km no pagasta centra Berģiem, 36,5 km no novada centra Ulbrokas un 35 km no Rīgas centra.
Apdzīvotā vieta sastāv no astoņām viensētām mežā dienvidos no Vangažiem. Gāršas kā ciems nav iekļauts novada apstiprinātajā ciemu sarakstā un adrešu reģistrā.
Jēkaba Dubelšteina iela
Jēkaba Dubelšteina iela ir iela Liepājā, kas atrodas Vecliepājas apkaimē. Iela sākas krustojumā ar Radio ielu un beidzas krustojumā ar Dīķa ielu. Ielas garums ir aptuveni 230 metru un to pilnībā sedz asfalts. Kustība Jēkaba Dubelšteina ielā notiek vienā virzienā, no Dīķu ielas uz Radio ielu. Ielas apbūve galvenokārt sastāv no pirmskara mūra ēkām.
Iela ir nosaukta 1905. gada revolucionāra Jēkaba Dubelšteina vārdā.
Agrāk ielas nosaukums bija Marijas iela.
Vilis Jānis Lapenieks
Vilis Jānis Lapenieks (dzimis, miris ) bija latviešu filmu kinorežisors, kinoproducents, scenārists un aktieris.
Dzīvesgājums
Dzimis 1908. gadā Liezēres pagastā zemnieka ģimenē. Mācījās Liezēres pamatskolā, Rīgas pilsētas 1. ģimnāzijā, Zeltmata un E. Feldmaņa dramatiskajos kursos.
Bija Ziemeļblāzmas, Ziemeļlatvijas un Nacionālā teātra aktieris. Sabiedrisko lietu ministrijas filmu nozares režisors. Lielākais darbs — filma "Zvejnieka dēls" (1939). Pēc tās pabeigšanas sāka darbu pie filmas "Melanholiskais valsis" par komponista Emīla Dārziņa dzīvi. 1940. gadā filmēšanu pārtrauca padomju okupācija. Vācu okupācijas laikā Rīgā vadīja Tautas teātri.
1952. gadā izceļoja uz ASV, gadu nostrādāja Bahamu Salās, kopš 1953. gada dzīvoja Kalifornijas dienvidos, kur izveidoja savu foto uzņēmumu Holivudā, piedalījās amerikāņu filmās kā aktieris un režisora palīgs, iestudēja izrādes un spēlēja Losandželosas latviešu teātrī. No 1972. līdz 1978. gadam vadīja Amerikas Latviešu apvienības filmu nozari, uzņēmis vairākas filmas par latviešu dzīvi trimdā. Sarakstīja autobiogrāfiju "Dullā Daukas piezīmes" (Gauja, 1977).
Vestailenda
Vestailenda (ms) ir Austrālijai piederošo Kokosu (Kīlinga) Salu administratīvais centrs un otra lielākā apdzīvotā vieta. Izvietojusies Sautkīlinga salu dienvidrietumos uz tāda paša nosaukuma salas, aizņem tās dienviddaļu. Lielākā daļa Vestailendas iedzīvotāju ir eiropiešu vai austrāliešu izcelsmes, pretstatā salu lielākajai apdzīvotajai vietai Houmailendai, kuras iedzīvotāji lielākoties ir malajiešu izcelsmes.
Eņģeļu māja
"Eņģeļu māja" ir latviešu televīzijas seriāls, kas tika pārraidīts kanālā LTV1 no 2012. gada līdz 2013. gadam.
ASV Jūras spēku kriminālās izmeklēšanas dienests
ASV Jūras spēku kriminālās izmeklēšanas dienests (en, NCIS) ir galvenā ASV Jūras spēku departamenta tiesībsargājošā iestāde. Tā galvenā funkcija ir izmeklēt noziedzīgas darbības, kas saistītas ar ASV Jūras kara floti un ASV Jūras kājnieku korpusu, lai gan tā plašais mandāts ietver arī nacionālo drošību, pretizlūkošanu, pretterorismu, kiberkaru un ASV jūras spēku aktīvu aizsardzību visā pasaulē.
Puse NCIS personāla ir civilie darbinieki, bet otra puse ir īpašie aģenti. NCIS aģenti ir bruņoti federālo tiesībaizsardzības iestāžu izmeklētāji, kas bieži vien sadarbojas ar citām ASV valdības aģentūrām un darbojas vairāk nekā 41 valstī un uz ASV Jūras spēku kuģiem. NCIS īpašos aģentus atbalsta analītiķi un citi eksperti, kas ir kvalificēti tādās jomās kā kriminālistika, novērošana, novērošanas pretpasākumi, datorizēta izmeklēšana, fiziskā drošība un poligrāfa ekspertīze.
NCIS ieguva plašāku atpazīstamību, pateicoties seriāla JAG atvasinājumam "NCIS: izmeklēšanas dienests", kas kopš 2003. gada ir viens no populārākajiem ASV televīzijas seriāliem.
1KUNS-PF
1KUNS-PF (1st Kenyan University NanoSatellite-Precursor Flight)) bija Kenijas pirmais Zemes mākslīgais pavadonis. To izstrādāja Nairobi Universitāte sadarbībā ar Sapienca Romas Universitāti, lai pārbaudītu tehnoloģijas, kas tiks izmantotas Kenijas un Itālijas kopīgajā Zemes tālizpētes pavadonī IKUNS. Kosmiskais aparāts orbītā tika palaists 2018. gada aprīlī ar kravas kuģi Dragon lidojumā SpaceX CRS-14 uz Starptautisko kosmosa staciju (SKS). 2018. gada maijā to no stacijas palaida brīvā lidojumā.
Pavadonis veidots CubeSat 1U standartā ar izmēriem 10 * 10 * 11,4 cm un masu aptuveni 1 kg. Pavadonim bija kamera, ar kuru varēja uzņemt Zemes virsmas attēlus.
1KUNS-PF projekts tika realizets ar KiboCUBE programmas atbalstu. KiboCUBE ir Apvienoto Nāciju Ārējā kosmosa lietu biroja (UNOOSA) un Japānas Aerokosmiskās aģentūras JAXA sadarbības programma, kas piedāvā palaist CubeSat pavadoņus no SKS Kibo moduļa.
Lidojuma gaita
1KUNS-PF tika palaists 20:30 UTC ar nesējraķeti Falcon 9 Full Thrust no Kanaveralas zemesraga Gaisa spēku stacijas starta laukuma SLC-40. Tas atradās kravas kuģa Dragon SpaceX CRS-14 hermētiskajā kravas telpā. Kravas kuģis Starptautisko kosmosa staciju sasniedza 4. aprīlī.
11. maijā 1KUNS-PF tika palaists brīvā lidojumā no Kibo moduļa; operāciju veica Japānas kosmonauts Norišige Kanai.
2020. gada 11. jūnijā 1KUNS-PF nogāja no orbītas un sadega Zemes atmosfērā.
Edgars Mērfijs
Edgars Mērfijs (en) bija amerikāņu sporta šāvējs.
Raskumi
Raskumi ir apdzīvota vieta Cēsu novada Vecpiebalgas pagastā. Atrodas pagasta centrālajā daļā 4,7 km no pagasta centra Vecpiebalgas un 131 km no Rīgas.
Apdzīvotā vieta atrodas netālu no autoceļa V235 (Lembis–Drusti–Vecpiebalga), uz dienvidaustrumiem no Alauksta.
Friča Brīvzemnieka iela (Liepāja)
Friča Brīvzemnieka iela ir iela Liepājā, kas atrodas Vecliepājas apkaimē. Iela sākas krustojumā ar Vecā ostmalu un beidzas krustojumā ar Ludviķa ielu. Ielas garums ir aptuveni 750 metru un to sedz bruģis. Posms no Graudu ielas līdz Avotu ielai ir paredzēts gājējiem. Ielas apbūve pārsvarā sastāv no pirmskara mūra ēkām.
Iela ir nosaukta latviešu folklorista Friča Brīvzemnieka vārdā.
Friča Brīvzemnieka ielā 7 atrodas kultūras un atpūtas vieta Juliannas pagalms.
Arturs Makenzijs
Arturs Makenzijs (en; dzimis, miris ) bija angļu izcelsmes Jamaikas šahists un šaha problēmists.
Šaha kompozīcija
No 1880. gada publicējis vairāk nekā 300 šaha uzdevumus. Konkursos ieguvis apmēram 200 atzinības, tai skaitā 46 pirmās godalgas. Sastādījis galvenokārt divvilčus un trīsvilčus, pēdējie parasti noslēdzas ar pareiziem matiem.
1887. gadā Makenzijs izdeva savu uzdevumu krājumu: "Šahs, tā poēzija un proza". Ievadrakstā viņš izklāstīja savus uzskatus, kas pilnībā sakrita angļu problēmistu uzskatiem, kas bija izteikti vienlaicīgi iznākušajā Č. Plenka krājumā "Šaha uzdevums".
1896. gadā viņa redze strauji pasliktinājās, un dažu mēnešu laikā viņš kļuva pilnīgi akls. Tomēr viņš turpināja ne mazāk sekmīgi nodarboties ar šaha kompozīciju. 1905. gadā ar nosaukumu "Šaha lirika" (Chess lyrics) iznāca viņa uzdevumu krājums, kas iezīmēja A. Vaita ziemas svētku sērijas sākumu. Šajā grāmatā publicēti apmēram 300 uzdevumi, kurus autors sastādījis pēc 1986. gada un ievietots plašs raksts šaha kompozīcijas dažādiem jautājumiem. Krājumā ievietots arī Makenzija saņemto atzinību saraksts. No 1880.—1895. gadam viņš ieguvis 100 atzinības 62 konkursos, tai skaitā 21 pirmo godalgu. No 1896.—1905. gadam (būdams akls) — 94 atzinības 94 konkursos, no tām 25 augstākās. Pēc sasniegumiem konkursos Makenziju var droši nosaukt par pasaules čempionu 19. un 20. gadsimtu mijā.
Uzdevuma piemērs
Uzdevuma risinājums:
Maisījums
Maisījums ir viendabīga vide, kas sastāv no ķīmiski nesaistītiem komponentiem. Kā vienu no maisījuma piemēriem var minēt gaisu, kas ir vairāku savstarpēji nesaistītu ķīmisko elementu maisījums. Toties, tiklīdz ķīmiskie elementi ir savstarpēji saistīti, tā veidojas ķīmisks savienojums. Kā maisījuma piemērus vēl var minēt sakausējumus, aerosolus, azeotropus, koloīdus, emulsijas un šķīdumus. Maisījumus bieži iegūst, dažādas vielas mehāniski sajaucot, piemēram, samaisot ar karoti.
Medicīnā zāļu vielu maisījumus uzlējumos, novārījumos sauc par mikstūrām.
Bērdailenda
Bērdailenda (en) vai Stacija BI (Station BI) ir Apvienotās Karalistes vissezonas polārstacija Antarktikā. Izvietojusies Džordana līča krastā Bērdas salā Dienviddžordžijas rietumu galā. Stacija ir apdzīvota visu gadu, tās galvenās darbības jomas ir ornitoloģija un jūras zīdītāju izpēte, kā arī Dienvidu okeāna ekosistēmas ilgtermiņa monitorēšana.
Vēsture
Džordana līča piekraste jūras putnu pētīšanai izmantota kopš 1957. gada. 1958. gada 24. novembrī Folklenda Salu valdība līča krastā uzbūvēja pirmo pastāvīgo ēku. 1962. gada decembrī ASV USARP ietvaros izbūvēja vēl divas ēkas, kas vēlāk tika nodotas BAS lietošanā.
1981. gadā stacijā tika izbūvēta jauna galvenā ēka, lai to varētu izmantot cauru gadu, bet pirmo ziemošanas ekspedīciju sakarā ar Argentīnas iebrukumu 1982. gada 1. aprīlī nācās evakuēt. Stacija darbību atjaunoja tā paša gada 22. septembrī un kopš tā laika darbojas nepārtraukti.
Postal 2
Postal 2 ir 2003. gada šaujamspēle no pirmās personas skatpunkta, kuru izstrādāja Running with Scissors un publicēja Whiptail Interactive. Tas ir turpinājums 1997. gada spēlei Postal un tika izlaists operētājsistēmai Microsoft Windows 2003. gada aprīlī, macOS 2004. gada aprīlī un Linux 2005. gada aprīlī. Postal 2, kā arī sērijas iepriekšējā spēle, ir ieguvusi apšaubāmu slavu ar augsto vardarbības līmeni, stereotipiem un melno humoru. Atšķirībā no pirmās daļas, Postal 2 tiek attēlots no pirmās personas perspektīvas, nevis izometriski. Spēle ir pirmā sērijā, kurā ir atvērta pasaule.
Postal 2 notiek izdomātā Paradaizas pilsētā Arizonas štatā, un tā seko "Postal Čaļa" dzīvei, kuram visas spēles nedēļas laikā jāveic ikdienišķi uzdevumi, un spēlētājam izlemjot, cik vardarbīgi vai pasīvi viņš reaģēs uz dažādām situācijām. Spēlētājs pārvietojas Paradaizas ietvaros, lai veiktu savus uzdevumus.
Spēle pēc tās izlaišanas saņēma neviennozīmīgu kritiķu vērtējumu, bet tā ir ieguvusi kulta popularitāti savu fanātu grupā. Tā ir saņēmusi vairākus papildinājumus, un 2003. gada decembrī tika izlaists papildinājums ar nosaukumu Postal 2: Share the Pain , kurā ir iespējams spēlēt ar vairākiem spēlētājiem. Postal 2 tiek pastāvīgi atjaunināts, un 2015. gada aprīlī tika izlaista jauns papildinājums ar nosaukumu Paradise Lost.
Jaunzēlandē spēle par vardarbību tika aizliegta.
Tūmass Junsons
Tūmass Junsons (dzimis 1960. gada 12. aprīlī) ir bijušais zviedru hokejists, aizsargs, Zviedrijas hokeja izlases dalībnieks. Savas karjeras laikā astoņas sezonas aizvadījis Nacionālajā hokeja līgā, divreiz izcīnot arī Stenlija kausu. Jonsons ir neformālā Trīs zeltu kluba biedrs.
Pašlaik (2014) Junsons ir Dānijas hokeja izlases galvenā trenera palīgs.
Spēlētāja karjera
Profesionāļa karjeru Junsons sāka Zviedrijā, 1977.—78. gada sezonā debitējot Zviedrijas Elitsērijas kluba MODO sastāvā. Tā rindās 1979. gadā viņš izcīnīja Zviedrijas čempiona titulu.
No 1989. gada līdz pat savas profesionāļa karjeras beigām 1997. gadā Junsons spēlēja Zviedrijas Elitsērijas kluba Leksands IF sastāvā, pildot arī tās kapteiņa funkcijas. 1995. gadā Jonsons ieguva līgas labākā spēlētāja titulu.
Abrahams Olano
Amatiera karjera
Olano trenēties sāka 11 gadu vecumā Oria riteņbraukšanas skolā un junioru vecumā uzvarēja vairākās sacensībās. Vēlāk Olano pievērsās treka riteņbraukšanai un kļuva par Spānijas čempionu iedzīšanā (kopā ar Ečegojenu, Peresu, un Huaresu), 1 km braucienā no vietas un sprintā.
Šosejas riteņbraukšanā viņš startēja amatieru komandās Kaiku un AVSA. Viņš tolaik specializējās sprintā.
Profesionālā karjera
1992. gadā Olano uzsāka profesionāļa karjeru, pievienojieties CHCS komandai. Šī komanda drīz tika likvidēta un viņš pievienojās Lotus komandai. Ar Lotus Olano uzvarēja savās pirmajās profesionālajās sacensībās — Gran Premio de Villafranca de Ordizia in Gipuzkoa.
1993. gadā Olano nomainīja komandu uz CLAS Cajastur, kuru vēlāk apvienoja ar Mapei. Šajā komandā viņš sāka uzvarēt svarīgās sacensībās kā piemēram Vuelta a Asturias un Spānijas čempionātā grupas un individuālajā braucienā.
1995. gadā Olano uzvarēja pasaules čempionātā Kolumbijā, pārspējot tautieti Migelu Indurainu un uzvarēja trijos Vuelta a España posmos. Olano daudzu skatījumā tika uzskatīts par pieckārtējā Tour de France uzvarētāja Induraina panākumu turpinātāju.
1996. gadā A. Olano nostiprināja savas spējas vairāku dienu sacensībās, uzvarot Tour de Romandie, finišējot trešais Giro d'Italia (būdams vadībā priekšpēdējā sacensību dienā) un finišējot devītais Tour de France. Viņš ieguva arī individuālā brauciena sudraba medaļu Olimpiskajās spēlēs.
Vēl pēc gada Olano finišēja ceturtajā vietā 1997. gada Tour de France.
1998. gadā viņš atkal kļuva par Pasaules čempionu, šoreiz individuālajā braucienā un uzvarēja vienīgo no savām Lielajām tūrēm, Vuelta a España.
1999. gadā Olano pievienojās Spānijas komandai ONCE un palika tajā līdz savas karjeras beigām 2001. gadā. Viņa augstākais sasniegums šajā periodā bija otrā vieta 2001. gada Giro d'Italia.
Pēc karjeras beigām
Olano darbojās kā viens no Vuelta a España organizatoriem un bija atbildīgs par sacensību posmu maršruta izveidi. Tomēr viņš zaudēja darbu pēc tam, kad 2013. gada jūlijā tika publiskoti Francijas senāta ziņojums par 1998. gada Tour de France veiktajām dopinga analīzēm.
2006. gada novembrī viņš noskrēja Sansebastjanas maratonu ar rezultātu 2:39:19.
Sasniegumi lielajās tūrēs
Piezīme: IZST — izstājās
Operacionālais pastiprinātājs
Operacionālais pastiprinātājs jeb operācijpastiprinātājs ir analogsignālu pastiprinātājs ar lielu pastiprināšanas koeficientu, ko izmanto, piemēram, analogdatoros. Ar operacionālajiem pastiprinātājiem var veidot arī slēgumus speciālu funkciju izpildīšanai.
Operacionālā pastiprinātāja galvenie raksturojumi ir šādi: Apskatot visas iespējas, ko dod operacionālais pastiprinātājs, to var uzskatīt par universālu iekārtu analogsignālu tehnikā.
Pastiprinātāja galveno veicamo funkciju grupas ir šādas:
Operacionālā pastiprinātāja uzbūve
Operacionālo pastiprinātāju veido kā daudzpakāpju līdzstrāvas signāla pastiprinātāju ar diferenciālu ieeju. Pastiprinātājam ir divi barošanas avoti, kuri veido pozitīvo un negatīvo barošanas spriegumu attiecībā pret avotu kopējo punktu, kuru pieņem par nullpunktu. Šādā pastiprinātājā ieejas un izejas signālus parasti pievieno nullvadam.
Operacionālam pastiprinātājam ir divas ieejas, kuras slēgtas simetriskā diferenciālā tranzistoru pastiprinātāja shēmā.
Mārsnēni
Mārsnēni ir ciems Cēsu novada Mārsnēnu pagasta centrs autoceļu V323 (Liepa—Smiltene) un V183 (Rauna—Mārsnēni—Ķerves) krustojumā.
18. gadsimta vidū Mārsnēni izveidojās par vienu no brāļu draudzes centriem, 1743. gadā apkārtnē bija 400 draudzes locekļu. Latvijas PSR laikā ciems attīstījās kā kolhoza "Mārsnēni" centrs.
Avotu iela (Liepāja)
Avotu iela ir iela Liepājā, kas atrodas Vecliepājas apkaimē. Avotu iela sākas krustojumā ar Lielo ielu un beidzas krustojumā ar Krišjāņa Valdemāra ielu. Ielas garums ir aptuveni 200 metru un to pilnībā sedz asfalts. Kustība ielā norisinās vienā virzienā, no Lielās ielas uz Krišjāņa Valdemāra ielas pusi. Ielas apbūve sastāv no pirmskara mūra ēkām.
Avotu ielā 10 kādreiz atradās Liepājas loža "Enkurs".
Ulsons
Ulsons (sv — 'Ules dēls', no personvārda Ule (Ole); sieviešu dzimtē Ulsone) ir zviedru cilmes uzvārds, kam citās ģermāņu valodās sastopami līdzīgi uzvārdi ar tādu pašu cilmi — Olsens (da, de) un Ulsens (no). Cilvēki ar šo uzvārdu:
Topoloģiskais funkcionēšanas modelis
Topoloģiskais funkcionēšanas modelis (TFM) (dēvēts arī par topoloģisko modeli un [sistēmu] topoloģisko funkcionēšanas modeli) ir viena no matemātiskām modelēšanas valodām sistēmas funkcionēšanas aprakstīšanai. Bieži TFM tiek attēlots kā grafs, kur virsotnes attēlo sistēmu funkcionālas pazīmes, bet orientēti loki attēlo topoloģiskās attiecības starp tām. Līdzīgi tādiem industrijas standartiem kā UML (Unified Modeling Language jeb vienotā modelēšanas valoda) aktivitāšu diagrammas, BPMN (biznesa procesu un modelēšanas notācija jeb Business Process and Modeling Notation) un EPC (Event-driven Process Chains jeb notikumu vadīto procesu ķēdes)  TFM piedāvā grafisko notāciju sistēmas procesu atspoguļošanai. Līdzīgi Petrī tīkliem topoloģiskajam funkcionēšanas modelim piemīt precīza matemātiskā definīcija. Atšķirībā no citiem matemātiskiem modeļiem TFM prasa funkcionēšanas ciklu noteikšanu.
TFM piedāvā iespēju modelēt un analizēt sistēmas funkcionēšanu un funkcionēšanas ciklu struktūras, izmantojot vienkāršus matemātikas un sistēmu teorijas līdzekļus no modeļvadāmas arhitektūras no skaitļošanas neatkarīga skatupunkta]]. Informācija modelēšanas nolūkiem var būt iegūta no verbāliem aprakstiem (piemēram, dokumentiem, diagrammām, ontoloģijām, shēmām, intervijām, darba instrukcijām, lietotāju stāstiem, biznesa vai produkta prasību specifikācijām), un arī no matemātiskajām izteiksmēm un eksperta zināšanām par sistēmu. TFM ļauj nodrošināt programmatūras atbilstību sistēmai, kuras ietvaros tā strādās. Šī atbilstība tiek sasniegta, saistot problēmas domēnu (sistēmu) un risinājuma domēnu (programmatūru), pielietojot precīzu attēlošanas (kartēšanas) mehānismu starp atbilstošo domēnu modeļiem, biznesa prasību sistēmai korektuma verificēšanu, kā arī sistēmas lietošanas gadījumu un sistēmas vispārīgās arhitektūras ģenerēšanu. TFM var būt pielietots dažādu tipu sistēmām, piemēram, mehāniskām, bioloģiskām un biznesa sistēmām. Salīdzinājumā ar UML aktivitāšu diagrammām, BPMN, EPC un Petrī tīkliem, TFM piedāvā nefragmentāro (holistisko) skatu uz sistēmas procesiem ar mazāko notācijas elementu skaitu un matemātiskiem mehānismiem sistēmas robežu noteikšanai, tās komunikācijas ar sistēmas lietotājiem un citām sistēmām "interfeisiem", kā arī kauzālām atkarībām starp sistēmas funkcionālām daļām.
TFM vēl nav pilnīgi pabeigts. Un tas nav plaši zināms programmatūras izstrādes kopienai.
Vēsture
TFM tika radīts Rīgas Tehniskajā universitātē, Latvijā, 1969. gadā. Tā autors ir Jānis Osis. Modeļa sākotnējais nolūks bija mehānisko sistēmu diagnostika. Kopš 1970.gg. TFM tika pielietots dažādās sfērās un tiek attīstīts arī pašreiz:
Funkcionālās īpašības
Funkcionālā īpašība ir sistēmas raksturiezīme (vispārīgajā jēgā), kura ir uzprojektēta un nepieciešama kāda sistēmas mērķa sasniegšanai [ p. 20]. Funkcionālā īpašība tiek iegūta no darbību aprakstiem sistēmas kontekstā. Funkcionālās īpašības var būt specializētas un abstrahētas. Abstrahētā funkcionālā īpašība savieno sevī specializēto funkcionālo īpašību daudzumu, un tajā pašā laikā saglāba visas to topoloģiskās attiecības ar citām [ārējām] sistēmas funkcionālām īpašībām. Funkcionālās īpašības aprakstam jāsatur vismaz darbību un šīs darbības objektu formā " <darbība>-šana>" (angliski ‘’ -ing a(n) ’’). Funkcionālās īpašības detalizētajam aprakstam jāsatur arī darbības rezultātu (angliski ‘’ -ing the [to, into, in, by, of, from] a(n) ’’).
Topoloģija kā cēloņu-seku attiecības
Topoloģija uz funkcionālo īpašību kopas ir attēlota ar cēloņu-seku attiecībām starp funkcionālajām īpašībām. Attiecības starp funkcionālajām īpašībām drīkst radīt ķēdes un ciklus. Šajos gadījumos, ja vismaz viens no starp cēloņiem tiks pazaudēts, tad gala efekts nevar būt sasniegts. TFM galvenā atšķirība no citiem procesu modeļiem ir prasība cēloņu-seku attiecību ciklu atrašana sistēmā.
Modeļa īpašības
Topoloģiskajam funkcionēšanas modelim piemīt topoloģiskās un funkcionēšanas īpašības. Topoloģiskās īpašības nāk no matemātikas. Tās ir saistība, apkārtne, noslēgšana un nepārtrauktā atspoguļošanās (attēlošana). Funkcionēšanas īpašības nāk no sistēmu teorijas. Tās ir cēloņu un seku attiecības, ciklu struktūras, ieejas un izejas.
Saistība
Sistēmas funkcionēšanas topoloģiskajā orientētajā grafā nedrīkst būt izolētas virsotnes. Jebkura izolēta funkcionāla īpašība vai to grupa norāda uz cēloņu-seku attiecību nepilnu kopu vai citu neatkarīgu sistēmu funkcionalitāti.
Noslēgšana
Problēmas domēna topoloģiskā telpa ietver funkcionālās īpašības, kuras pieder pašai izskatāmai sistēmai un ārējai videi. Visas funkcionālās īpašības topoloģiskajā telpā veido kopu Z = N U M, kur N ir sistēmas iekšējo funkcionālo īpašību kopa, un M ir ārējo sistēmu funkcionālo īpašību kopa. Noslēgšanas operācija tiek pielietota kopai N. Rezultāta kopa X ir kopas N visu funkcionālo īpašību apkārtņu apvienojums. Kopa X atspoguļo visas sistēmas funkcionālas īpašības. Noslēgšana kalpo kā matemātiskais mehānisms sistēmas funkcionālo īpašību atdalīšanai no problēmas domēna funkcionālajām īpašībām, tādējādi veicot sistēmas robežu noteikšanu.
Nepārtraukta atspoguļošanās
Topoloģiskajā funkcionēšanas modelī nepārtrauktā atspoguļošanās starp topoloģiskajām telpām (vai nepārtauktā funkcija) kalpo kā TFM detalizēšanas un vienkāršošanas mehānisms. Cits šīs topoloģiskās īpašības pielietojums ir kopīgu vai dažādu funkcionālo īpašību un cēloņu-seku attiecību noteikšana starp divu dažādu sistēmu modeļiem.
Cikla struktūra
Visu tipu (tehnisko, bioloģisko, biznesa) sistēmu kopīga īpašība ir funkcionēšanas cikls. Katrā sistēmā jābūt vismaz vienam funkcionēšanas ciklam. “Šī tehnisko un bioloģisko sistēmu līdzība nāk no fakta, ka galvenais funkcionēšanas cikls būtībā atspoguļo galvenās atgriezeniskās saites (sk. arī Sistēmdinamika) figūru" [, p. 26]. Topoloģiskajā funkcionēšanas modelī cikliem var norādīt to kārtu vai svarīgumu sistēmas sekmīgai darbībai. Ciklu struktūras drīkst veidot hierarhijas.
Lasmane
Lasmane (vīriešu dzimtē Lasmanis) ir uzvārds. Cilvēki ar šo uzvārdu:
Topoloģiskais funkcionēšanas modelis
Ieejas un izejas
Topoloģiskajam funkcionēšanas modelim jāsatur ieejas un izejas. Ieejas un izejas norāda uz mijiedarbību ar ārējo vidi. Par ārējo vidi var uzskatīt citas sistēmas, cilvēkus, mehānismus u.c.
Programmrīku atbalsts
Pastāv akadēmiskais prototips "IDM toolset". IDM atšifrē kā integrēto domēnu modelēšana (angl. Integrated Domain Modeling).
Leons de Lundens
Leons de Lundens (Léon de Lunden; dzimis, miris ) bija Beļģijas sporta šāvējs.
1900. gada vasaras olimpiskājās spēlēs Parīzē viņš startēja baložu šaušanas sacensībās, kur izcīnīja 1. vietu. Šo disciplīnu Starptautiskā olimpiskā komiteja neatzīst kā "olimpisko" disciplīnu, līdz ar to par to netiek piešķirtas "olimpiskās medaļas".
Gads bez kalendāra
"Gads bez kalendāra" ir latviešu grupas "Prāta Vētra" 12. studijas albums latviešu valodā.
Rāgažas
Rāgažas ir apdzīvota vieta Cēsu novada Vecpiebalgas pagastā. Atrodas pagasta ziemeļu daļā 8,2 km no pagasta centra Vecpiebalgas un 125,6 km no Rīgas.
Apdzīvotā vieta atrodas nomaļus no valsts autoceļiem, uz ziemeļiem no Alauksta.
Marija Jaremčuka
Marija Jaremčuka (uk; dzimusi Černivcos, Ukrainā) ir ukraiņu dziedātāja. 2012. gadā viņa ieguva trešo vietu Latvijas festivālā Jaunais Vilnis.
2013. gadā viņa uzvarēja Ukrainas Eirovīzijas dziesmu konkursa finālā ar dziesmu Tick-tock un pārstāvēja Ukrainu 2014. gada Eirovīzijā, kur ierindojās 6. vietā.
Biogrāfija
Marija piedzima 1993. gada 2. martā ukraiņu pilsētā Černivcos. Marijas tēvs bija pazīstams ukraiņu dziedātājs Nazārijs Jaremčuks, bet viņš nomira, kad meitai bija 2 gadi.
Marija Kijevā ir beigusi Estrādes un cirka māksla akadēmiju (estrādes vokāls) un līdztekus mācījās Černivcu Nacionālajā universitātē starptautisko attiecību nodaļā.
2012. gadā piedalījās Ukrainas televīzijas raidījumā "Dzimtenes balss" ("The Voice"), kur meitene dziedāja tēva leģendāros hitus un veiksmīgi nokļuva konkursa finālā, kur palika ceturtajā vietā.
Akas iela (Liepāja)
Akas iela ir iela Liepājā, Jaunliepājas apkaimē. Iela ir aptuveni 83 m gara un to pilnībā klāj asfaltbetons. Netālu atrodas Tirdzniecības kanāls.
Svētvakars
"Svētvakars" ir Raimonda Paula dziesma ar Imanta Ziedoņa vārdiem.
Tā ieskaņota 1995. gada pavasarī aktiera Rolanda Zagorska un Latvijas radio estrādes orķestra solista Andra Daņiļenko izpildījumā. 1995. gadā radīts arī dziesmas „Svētvakars” aranžējums vīru korim „Absolventi”. 2006. gadā dziesma aktiera Andra Bērziņa un apvienotā kora izpildījumā bija iekļauta Raimonda Paula Dziedāšanas svētku programmā.
2018. gadā "Svētvakars" ieguva 26. vietu Radio SWH rīkotajā LVtop100 aptaujā.
Remeicēni
Remeicēni ir apdzīvota vieta Cēsu novada Vecpiebalgas pagastā. Atrodas pagasta dienvidaustrumos 4,2 km no pagasta centra Vecpiebalgas un 132,4 km no Rīgas.
Tenis Ulmanis
Tenis Ulmanis (dzimis 1869. gada 13. aprīlī, miris 1955. gada 17. jūnijā) bija latviešu skolotājs, grāmattirgotājs un izdevējs. Tautas padomes loceklis.
Dzimis 1869. gada 13. aprīlī Vidzemē, Valmieras apriņķa Burtnieku pagasta Rūtes muižas «Kumpju» mājās. Mācījies Rencēnu pagasta Lutera skoliņā, vēlāk no 1886. līdz 1890. g. Baltijas skolotāju seminārā Kuldīgā. 1890.-1892. g. strādājis par skolotāju Ēveles draudzes skolā, Matīšu draudzes skolā (1892—1893), Ēveles pagasta Pāvulēnu skolā (1893—1896), tad Valmierā: vietējā luterāņu baznīcas un Valmieras pilsētas pirmmācības skolās (1896—1908). Darbojies Valmieras Latviešu biedrībā. Bija Vidzemes Pagaidu zemes padomes loceklis (1917), Latviešu strēlnieku bataljonu organizācijas komitejā, Latvijas Tautas padomē. Sarakstījis un izdevis ābeces «Atslēga» un «Vieglā ābece». 1944. gadā emigrējis uz Vāciju, 1949. gadā izceļojis uz Kanādu, kur 1955. gadā 86 gadu vecumā miris.
Mitrovičs
Mitrovičs var būt:
Patriks Fišers
Patriks Fišers (de; dzimis Cūgā) ir šveiciešu hokeja treneris un bijušais hokejists. Spēlējis uzbrucēja pozīcijā, bijis Šveices hokeja izlases dalībnieks. Kopš 2015. gada ir Šveices hokeja izlases galvenais treneris.